איברהים טטליסס – ויקיפדיה
איברהים טטליסס (בטורקית: İbrahim Tatlıses; נולד ב-1 בינואר 1952) הוא זמר טורקי השר בסגנון טורקי-ערבי-כורדי (ערבסק) ואהוד על ישראלים רבים. עד כה הפיק 52 אלבומים. הוא מרבה להופיע עם תזמורות טורקיות מסורתיות ומוכר בסלסוליו ובסגנון האלתור הכורדי-טורקי והכפרי "אוזון הווה" (Uzun hava - "נשימה ארוכה" בטורקית), בו הוא שולט היטב.
טטליסס מוכר גם בכינויו "איבו" (Ibo).
2 תחילת דרכו והדרך להצלחה
3 הפיכתו לזמר מוביל בעולם
טטליסס נולד למשפחה ענייה וחסרת בית בעיר אורפה שבדרום טורקיה, כאחד משבעת ילדיהם של אב ממוצא ערבי ואם כורדית. אביו נפטר לפני שהגיע לגיל ארבע. טטליסס עמל לפרנסת המשפחה ועקב כך לא רכש השכלה פורמלית. בצעירותו הושפע מסגנונו של אמן הקולנוע הכורדי אילמאז גונאי וניסה את כוחו בשירה באירועים כגון חתונות, אך ללא הצלחה מסחרית.
תחילת דרכו והדרך להצלחה[עריכת קוד מקור | עריכה]
מעברו עם המשפחה לאיסטנבול באמצע שנות השבעים פתח לפניו את הדרך להצלחה. טטליסס היה מחלוצים של ז'אנר הארבסק בטורקיה יחד עם אורחן גנג'ביי, מוסלום גורסס ופרדי טייפור. איברהים הוציא את אלבומו הראשון בשנת 1965 האלבום לא זכה להצלחה מרובה ואף גרם למעצרו בעקבות הוצאה בלתי חוקית של שירים בסגנון הארבסק שהשלטון בשנים אלו אסרו על שירתו בציבור. לאחר מעצר זה רבים מאזרחי טורקיה התקוממו כנגד חוק זה ופעלו רבות לשיחרורו ואף גרמו לביטול החוק. חמש שנים לאחר מכן לאחר שיחרורו מהכלא הוציא טטליסס את אלבומו השני, אלבום זה הצליח משמעותית מאלבומו הראשון בעקבות פרסומו מהמעצר. איברהים החל להתפרסם בכל רחבי טורקיה והחל להוציא אלבומים בקצב מסחרר כשבין השנים 1989 ל-1990 הוציא לא פחות מארבעה אלבומים (תוך פחות משנה) .
אלבומו החמישי, אייאונדה קונדורה, הפך לרב-מכר בטורקיה. למרות הייתו מלאום כורדי בזמן מלחמת טורקיה-כורדיסטן איברהים המשיך לצבור קהל רב בטורקיה. שיא הצלחתו של איברהים הגיע בשנות ה-90 , הוא הפך לאחד מהזמרים המוכרים והאהובים בטורקיה ושמו כבר החל להתפשט ברחבי העולם. בשנת 1992 קיבל איברהים תוכנית טלוויזיה בשם "איבו שואו" על שם כינויו הידוע "איבו" , התוכנית הייתה תוכנית אירוח מוזיקלית כשבכל שבוע הוא מארח זמר מרכזי אחר לרוב מהסגנון הארבסק כשהתוכנית מלווה כל העת בלהקה באולפן וביצועים חיים בשידור חי. תוך שנים בודדות התוכנית נהפכה לאחת מהנצפות ביותר בטורקיה.
הפיכתו לזמר מוביל בעולם[עריכת קוד מקור | עריכה]
איברהים החל לקבל תאוצה גם בישראל ואלבומיו נמכרו בקצב רב בתחנה המרכזית בתל אביב. זמרים רבים בארץ המשתייכים לזרם המזרחי-טורקי בארץ השתמשו בלחנים מהשיריו של איברהים ורובם קיבלו פרסום רב לדוגמת - כוכבי מרום (עופר לוי) , למה לא (איציק קלה) , הזוהר לארגוב (איציק קלה) , הקלפן (עופר לוי) תעצרו את העולם (זהבה בן) וכו'..
טטליסס לא הסתפק רק בהצלחתו האישית והחל לפתח זמרים וילדי פלא, בעקבות חסותו של איברהים זמרים אלו קיבלו פרסום רב וכיום הם מהמצליחים ביותר בטורקיה, ביניהם נמצאים בין היתר הזמרות ג'ילאן וגונל והזמר ג'נגיז קורטולו. יחד עם זאת פנה טטליסס גם לעולם העסקים. הוא פתח רשתות של מסעדות מזון מהיר ומלונות והקים חברת אוטובוסים.
בתחילת שנות האלפיים טטליסס החל ביציאות מרובות להופעות במדינות רבות בעולם בין ביתר : גרמניה, בלגיה, הולנד וגם בישראל, איברהים הופיע שלוש פעמים בישראל. הופעה אחת בשנות ה-80 ועוד שתי הופעות ב-2003 בבנייני האומה בירושלים ובהיכל התרבות בתל אביב. בהופעה בתל אביב השתתפה גם שרית חדד כשביצע דואט יחד עם איברהים בשיר "היידה סויילה". איבו היה אמור להגיע לעוד הופעה בישראל בינואר 2011 אך החליט לבסוף לבטל את ההופעה כנראה בשל היחסים הרגישים בין ישראל לטורקיה וחברותו הקרובה לראש ממשלת טורקיה.
לפני מספר שנים התפרסם טטליסס גם בנסיבות שליליות, כאשר הואשם בהכאת חברתו לחיים. תמונות פניה החבולות נתלו על קירות המעון הראשון בטורקיה לנשים מוכות.[דרוש מקור]
ב-14 במרץ 2011 טטליסס נפצע קשה לאחר שנורה בראשו מרכב לא מזוהה, בעת שיצא עם עוזרו האישי מאולפן הקלטות באיסטנבול[1]. פציעה זו גרמה לו להיות במצב של קומה (תרדמת) למשך חמישה ימים. כחודש לאחר שהייתו בבית החולים, עזב לגרמניה לצורך טיפול שיקומי, שם נישא לאשתו בחתונה שהתקיימה בבית השיקום. טטליסס הוציא את אלבומו ה-53 בתחילת שנת 2014.
ב-18 במרץ 2015 הופצה שמועה כוזבת על מותו, והופרכה לאחר שבנו ואמרגנו הוציאו הודעה לתקשורת הטורקית שהוא בהתאוששות אחרי ניתוח
1965 Ozel Album
1970 Kara Kız
1974 Palandöken Plak
1975 Ben İnsan Değil Miyim?
1975 Ayağında Kundura
1975 Yağmur
1976 Urfa Emektaroglu Bant Studyosu
1976 Ashab Gecesi
1978 Ölürsem Kabrime Gelme Istemem
1978 Doldur Kardeş Icelim
1981 Acı Gerçekler
1982 Yalan
1983 Yaşamak Bu Değil
1984 Benim Hayatim
1986 Gülüm Benim
1987 Allah Allah - Hülya
1986 Amerika Konseri
1989 Fosforlu Cevriyem
1990 Ben Aşk İçin Ölürüm
1990 Söylim Mi - Hesabim Var
1991 Vur Gitsin Beni - Yemin Ettim
1992 Ah Keşkem
1993 Mega Aşk
1994 Haydi Söyle
1995 Klasikleri
1996 Bende Isterem
1996 Türkü Dinle Türkü Söyle
1998 Sabuha
2002 Megamix
2003 Yaşamak Bu Değil
2004 Imparatordan Uzun Havalar
2005 Israil Konseri
2005 Sizler Için
2007 Türküler
2009 Benim Remixlerim
2009 Yağmurla Gelen Kadin
2009 Iste Tatlises
2010 Imparatorun Doğuşu
2010 Hani Gelecektin
2011 Mucize
2014 Tatlıses Klasiği
מדיה וקבצים בנושא איברהים טטליסס בוויקישיתוף
עמוס אורן, טטליסס מלך טורקיה מגיע לישראל, באתר ynet, 23 ביולי 2003
^ אור ברנע, חשש לחיי הזמר איברהים טטליסס, באתר ynet, 14 במרץ 2011
אוחזר מתוך "https://he.wikipedia.org/w/index.php?title=איברהים_טטליסס&oldid=19492517"	קטגוריות: זמרים טורקיםזמרים כורדיםשנלאורפהקטגוריה מוסתרת: ויקיפדיה: ערכים הדורשים מקורות	תפריט ניווט
EnglishالعربيةAzərbaycancaکوردیی ناوەندیČeštinaDanskDeutschZazakiفارسیFrançaisBahasa Indonesia日本語KurdîMalagasyBahasa MelayuNederlandsPolskiРусскийShqipSvenskaTürkçe	עריכת הקישורים	נערך לאחרונה ב־19:12, 23 באוקטובר 2016.